
Minden érintett ügyfél

ÉRTESÍTÉS

HIRDETMÉNYI ÚTON
Ezúton értesítem az érintett Ügyfeleket, hogy a gyógyászati segédeszközök társadalombiztosítási támogatásba történő befogadásáról, támogatással történő rendeléséről, forgalmazásáról, javításáról és kölcsönzéséről szóló 14/2007. (III. 14.) EüM rendelet (R.) 8.§ (1), (3) bekezdésében, 10. számú mellékletében és a biztonságos és gazdaságos gyógyszer- és gyógyászatisegédeszköz-ellátás, valamint a gyógyszerforgalmazás általános szabályairól szóló 2006. évi XCVIII. törvény 32/A. § (1) bekezdésében foglaltakra tekintettel az Országos Egészségbiztosítási Pénztár (továbbiakban: OEP) hivatalból eljárást indít az ISO 21 45 06 06 18 Fül mögötti hallókészülékek nagyfokútól súlyos halláscsökkenésre digitális jelfeldolgozással, IV. csoport támogatási csoportban.
A hivatalból indított eljárás kezdőnapja: 2010. augusztus 17.
Az ügy iktató száma: 56475-10-2103/1/2010.
Az ügyre irányadó ügyintézési határidő 90 nap.
Ügyintéző: Tóth Gergely Balázs, osztályvezető
Az iratokba történő betekintésre és a nyilatkozattételre az eljárás folyamán lehetőséget biztosítunk a hivatali munkaidő keretein belül, előzetes időpont-egyeztetést követően az OEP Ártámogatási Főosztályán.
Budapest, 2010. augusztus 19.

